URMĂRIȚI LA NIVEL INTERNAȚIONAL, ADUȘI ÎN ȚARĂ DE POLIȚIȘTI
La datele de 5 și 6 martie 2024, Poliția Română a adus în țară 5 persoane, ce aveau emise pe numele lor mandate de executare a unor pedepse.
Astfel, a fost adus un bărbat, de 24 de ani, domiciliat în Gorj, urmărit internațional pentru săvârșirea infracțiunii de furt calificat. Acesta a fost adus din Germania, având emis de către Judecătoria Târgu Mureș, pe numele lui, un mandat de executare a pedepsei cu închisoarea, fiind condamnat la 2 ani.
La aceeași dată, a fost adus un bărbat, de 27 de ani, domiciliat în Brașov, urmărit internațional pentru săvârșirea infracțiunii de violență în familie. Acesta a fost adus din Germania, având emis de către Judecătoria Brașov, pe numele lui, un mandat de executare a pedepsei cu închisoarea, fiind condamnat la 2 ani și 6 luni.
Un alt bărbat, de 36 de ani, domiciliat în București, era urmărit internațional pentru săvârșirea de infracțiuni de furt calificat. Acesta a fost adus din Marea Britanie, având emis de către Judecătoria Sectorului 4, pe numele lui, un mandat de executare a pedepsei cu închisoarea de 2 ani.
De asemenea, a fost adus un bărbat, de 51 de ani, din Mehedinți, a fost escortat din Marea Britanie, fiind urmărit internațional pentru săvârșirea infracțiunii de distrugere. Judecătoria Drobeta Turnu Severin a emis pe numele acestuia un mandat de executare a pedepsei cu închisoarea, fiind condamnat la 200 de zile.
Totodată, a fost adus un bărbat, de 52 de ani, domiciliat în Giurgiu, urmărit internațional pentru infracțiuni la regimul rutier. Acesta a fost adus din Marea Britanie, având emis de către Judecătoria Sectorului 4, pe numele lui, un mandat de executare a pedepsei cu închisoarea, fiind condamnat la 2 ani.
Cei în cauză au fost încarcerați, în vederea executării mandatelor.